
    -omagiu mamelor-

  

  
    De ziua voastră, mame ”sfinte”,

    Cu darul Veșniciei oferit,

    V-ofer respect pur și iubire,

    De fiu și soț, de om smerit.

    Simbol de frumusețe-n duioșie,

    Și sacrificiu în suspin,

    V-asemăn stelelor din ceruri,

    Veghind al omului destin.

    Ca florile-n diversitate,

    Ne oferiți ”leac”, sau ”culori”,

    Și-n forme prea desăvârșite,

    Dați, vieții noastre, noi valori.

    Cu suflete învolburate

    De ”datorii” și pasiuni,

    Rămâneți veșnica-ntrebare:

    ”Sunteți reale, sau minuni?”

    Cu simțurile preschimbate

    În oaze pentru însetați,

    Sunteți mirajul ce atrage,

    În desfătare, și bărbați.

  

  
    Frumosului e greu s-ofer

    Ceva ce să-l încânte;

    ”Ideile” sunt darul meu...

    De suflet... și de minte.

  


  Ajun de Crăciun

  
    - fiicei unei mame-

  

  
    De Crăciun, aș vrea copilă,

    Pe părinți să-i îndrăgești,

    Și-mpreună-n viața aspră,

    Tu, ca un boboc, să crești.

    Ei, ca florile deschise,

    În culori de curcubeu,

    Tu, ca fiică răsfățată,

    Și iubită tot mereu.

    În parfumul feicirii,

    Ce există-n voi, oricând,

    Lăsați grijile de-o parte,

    Și-I sfințiți, pe Ei, în gând.

    Ei ne-au oferit credința:

    El ca Tată, El, ca Fiu.

    Tu, ca fiică, ea, ca mamă,

    Fiți alături; nu-i tâziu.

    Iartă-o, dacă ea, vreodată,

    Din iubire te-a lovit.

    A făcut-o cu durere;

    Binele ți l-a dorit.

    Un străin te „plimbă-n vorbe”.

    Nu îi pasă ce ajungi.

    Își va bate joc de tine,

    Și va râde, când tu plângi.

    Mama te-a purtat în pântec,

    Ca Maria pe Isus.

    Cât a suferit sărmana,

    Când L-au pus pe cruce sus.

    Dar mai cruntă-i jalea mamei,

    Ce trăiește zi de zi,

    Cu teroarea că te pierde,

    Că, om bun, nu vei mai fi.

    Lasă mila ta să curgă,

    Ca să spele negru gând.

    Și dă-i azi o sărutare,

    Cât ai încă suflet blând.

    Dacă te îmbrățișează,

    Și la piept, cu drag, te ține,

    Vei simți poate, o clipă,

    Cum din suflet pacea vine.

    Dacă plângi, va fi chiar darul

    Pentru ea, și El, și Ea.

    Nimenea nu te iubește,

    Mai intens ca mama ta.

  

  
    Scriu, și vărs, ca sfânt omagiu,

    Lacrima de dor aprins;

    Astăzi s-a născut mămica...

    Focul vieții i-a fost ”stins”.

  


  Alex

  
    -la doi ani-

  

  
    De ziua ta, aș vrea copile,

    Să îți ofer ce îți dorești,

    Dar ești micuț și nu știi multe,

    Abia înveți ca să trăiești.

    Ce simplă-ți pare-acuma lumea.

    Nimicuri simple te-ncălzesc,

    Și râzi cu bucuria vieții,

    La doi părinți ce te iubesc.

    Dar tu vei crește într-o vară

    Cât alții într-un an, précis,

    Și vei vedea, în primăvară,

    Un colț de rai, din cer deschis.

    Vei smulge iar laleaua-n floare,

    Ca să te joci cu ea un pic,

    Căci nu îți pasă că “se strică”;

    Dar nu-i nimic, ești încă mic.

    Vei plescăi-n găleata plină,

    Și mai “murat” ca un pisoi.

    Vei râde-n hohote, când apa

    Te va-mbăia ca pe-un rățoi.

    Cu grijă, ca să nu rămână,

    Nimic apoi la locul lui,

    Îți vei petrece înc-o oră,

    Și-o vei zbughii spre lac hai-hui.

    De gura mamei, speriate,

    Că iar vei face “nu-știu-ce”,

    Te-oprești, te-ntorci și râzi în hohot,

    De un “nimic”, de-un “orișice”.

  

  
    Dac-am putea și noi, în viață,

    Să fim ca tine, înc-o dat,

    S-avem drept crez doar bucuria

    Și dragostea…

    Ar fi ciudat?...

  


  Alex, de Moș Nicolae

  
    - trei ani-

  

  
    La ghetuța neagră,

    Curățată bine,

    Pusă-n colț, la ușă.

    Oare vine? Cine?

    Mama și cu tata,

    Doar ți-au povestit;

    Este prima oară,

    Când aștepți uimit.

    Cum să vină Moșul,

    Fără să îl vezi?

    Să nu dormi la noapte?

    Nu-ți vine să crezi.

    Inima-ți tresaltă;

    Tot va fi ceva.

    Prea vorbesc în șoaptă,

    Cei din preajma ta.

    -Sigur îmi aduce?

    Îi întrebi, cu-n ”foc”.

    -Gheata e cam mică;

    Multe nu au loc.

    Am și cizmulițe,

    Mamă, nu-i așa?

    Cele lungi, frumoase;

    Mi le-a luat nașa.

    Le aduc îndată!

    Eu le curăț, zău!

    Cred că sunt pe-acolo,

    Prin dulapul tău.

    Îți promit, de mâine,

    Voi fi ordonat.

    Merg la grădiniță...

    Pari cam resemnat.

    -Uită-le-amândouă!

    Erau pe sub pat.

    Crezi că Moșul are,

    Jucării de dat?

    Dacă dorm și vine,

    Mă trezește el?

    Poate e mai bine,

    Să n-adorm de fel.

    Aaaa! De-s treaz nu trece...

    Pleacă supărat.

    Eu mă culc atuncea...

    Mă vede și-n pat?...

  


  Alex și marea

  
    -doar Clipa-

  

  
    Copilul se joacă și râde de val;

    Un altu-l răstoarnă; mă sperii pe mal.

    Cu ochii în lacrimi și apă în nas,

    El țipă-n plăcere; revin și îl las.

    Cu marea e frate, sau poate chiar fiu.

    O simte în suflet; prin ea este viu.

    Nu vede străfunduri; din țărm ea-l atrage.

    Durerea n-o simte și toate-i sunt drage.

    Instinctul îi cere, în brațe s-o ia.

    N-o vede străină; ea-i dă tot ce vrea.

    Nisipul se scurge din pumnul prea mic.

    I-l fură haina și-l râzgâie-un pic.

    O barcă e scoica ce piere îndat.

    E grea ca și viața; mai vrea înc-o-dat.

    Cu melcul se-ntrece pe pistă târâș.

    Și-l bate, cu palma, râzînd, la urcuș.

    Divină e clipa, cu soare și nori,

    Cu marea-vecie, cu soare cu zori.

    Clepsidra de mare și cer aninat,

    Nisipul de aur, pe veci , ni l-a dat.

    Trăiește micuțul, azi, viața din plin,

    Căci simte doar Clipa, din Timpul sublim.

  


  Alex și Vlăduț

  
    -încearcă...-

  

  
    Încearcă, în viață să crezi,

    Copile cu ochi de ”frunziș”,

    Și ia ce-i frumos și nu trist,

    Găsind, la părinți, ”ascunziș”!

    Zâmbește la flori și la ”fețe”,

    Cu sufletul plin de candoare,

    Dar vezi, că-s cu spini, sau sunt rele,

    Deci ia, ce e bun, și nu ”doare”!

    Evită, când viața-ți permite,

    ”Reci” oameni, în suflete goi,

    Și râzi de cei ”strâmbi” în simțire,

    Cu viața trăită-n noroi!

    Nu râde de lumea-”ncruntată” ,

    Născută mai-ieri, ca și tine,

    Și-ajut-o să-accepte Lumina,

    În noaptea ce-n brațe o ține!

    De simți amintirea cum scurmă,

    Durerea în suflet plăpând,

    Cu mintea de rău liberată,

    Pe mama sfințește-o în gând!

    Vei da și în mrejele sorții,

    De ceața de tineri din jur,

    Dar ține doar drumul cu soare,

    Și-ncearcă, și fii, cât mai pur!

    În brațele gliei străbune,

    Ca fiu de Pământ renăscut,

    Iubește ce-i verde în viață,

    Cinstind, prin străbuni, și-un trecut!

  


  Alex

  
    -calea vieții-

  

  
    Scump copil, pe calea vieții,

    Drumu-i scurt și îndoielnic.

    Până crești, în pâcla sorții,

    Vezi strămoși-n lung pomelnic.

    Singur vei păși în lumea

    Mult prea goală-n sens uman.

    Mulți își țipă-n fapte foamea,

    Sugând sânge de sărman.

    Trupul va cerși mâncare;

    Viața are prețul ei.

    Va-ncerca, cu-ncrâncenare,

    Să te facă-amar să bei.

    Să ai mintea ”răbdătoare”!

    N-o vinde, pe bani, nicicând!

    Când, prin legi, e la strâmtoare,

    Să fii liber, ferm, în gând!

    Nu lăsa nerușinarea

    Să-ți păteze vorbele!

    Să accepți, oricând schimbarea,

    Fără-a șterge urmele!

    Pe trecut, să pui piciorul,

    Pentru saltul spre mai sus

    Și, avânt să îți dea dorul

    După tatăl tău cel ”dus”!...

  


  Balada cerșetorului

  
    -t/urma umană-

  

  
    Pe o stradă lungă,

    Cu acces la pungă,

    Cu privirea ”sură”,

    Zace o ”figură”,

    Aducând a om,

    Cu obraz de pom,

    Din ochi ”tremurând”,

    Și așa zicând:

  

  
    -Foamea-n chingi mă ține,

    Ca și ieri, și mâine,

    Căci ”astăzi” o sar,

    Că mănânc mai rar,

    Dar acasă am,

    Cârpe-n loc de geam,

    Și copii, o droaie,

    Doar într-odaie,

    Mintea nu m-ajută,

    Parcă e ”bătută”,

    Și nu se ”agață”,

    De nimic în viață,

    Chiar de tot mă fac,

    Că îi fac pe plac,

    Nebunei haine,

    Pentr-un colț de pâine,

    Așteptând să vină,

    De urât să-mi țină,

    Sau să-mi dea pomană,

    Un ”ceva”, ca hrană,

    Chiar și un covrig,

    Căci mi-e tare frig,

    Și nu pot să joc,

    Ca olog, pe loc.

  

  
    Oameni tac, și-acuză,

    Dând mărunt din buză,

    Și trec cu ochi goi,

    Singuri, sau în doi,

    Și trec mulți ca ei,

    Fără Dumnezei,

    Dar... se-oprește unul...

    A! E doar nebunul,

    Fără bani, săracul,

    Ce își poartă sacul,

    Peticit, ca soarta,

    Ce-o face pe moarta,

    Dar tot bagă-n el,

    Ca sfânt, sau mișel,

    Mâna, ca să ia,

    Un coltuc, să-l dea,

    Celui ce îi pare,

    Mai cu fără stare,

    Decât el, nebunul,

    Înfrățit cu Bunul

    Dumnezeu iubit,

    Dar, de mulți, hulit,

    Ce ține la el,

    Că-i nebun, la fel,

    C-a creat un om,

    În loc, doar, de pom,

    Sau și-un câine, poate,

    Ce nu dă din coate,

    Să își facă loc,

    Chiar trecând prin foc,

    La ”pungă” s-ajungă,

    Pe cea stradă lungă,

    Unde, o ”figură”,

    Cu fața mai ”sură”,

    Din ”spița” umană,

    Așteaptă pomană,

    De la alți, la fel,

    Oameni... ca și el...

  

  
    Seara s- a prelins,

    Gol e locu-ntins,

    Lâng-o casă-n scrum,

    A căzut în drum,

    Oamenii s-au strâns,

    Unul, chiar a plâns,

    La ”TeVe”, o știre,

    Seacă de simțire,

    Despre-un ”el” umil,

    Poate și debil.

  

  
    El ”a fost”... și-i ”dus”,

    Nu-i, în Ceruri, ”pus”,

    Și-a lăsat, în urmă,

    De umani, o ”t urmă”...

  


  Bătrâna

  
    E prea multă jale-n sat

    Și prea multă disperare,

    Cei bătrâni se sting uitați,

    Părăsiți sub soare.

    În copii au investit,

    Ani de suferință,

    I-au iubit și i-au iertat,

    Cu îngăduință.

    Multe zile n-au mâncat,

    Ca să îi hrănească,

    I-au lăsat să zburde-n colb,

    Liberi să trăiască.

    Ieri copiii au crescut.

    Azi le pier bătrânii,

    Mâine scapă de părinți.

    Dar iubesc... străinii.

  

  
    În cocioaba de paiantă,

    De ai ei iar alungată,

    Se sfârșește-n rugăciune,

    O bătrână-n prag de soartă.

    Nu i-a blestemat că n-are

    De trei zile-un strop de apă,

    De mâncare nici că-i vorba,

    Când e cu-n picior în groapă.

    Rău îi pare că nu poate

    Să îi ierte-acum când moare,

    Nu se mișcă și nu are

    Nici un cap... de lumânare.

  


  Crăciun

  
    Prea mulți oameni mor cu zile.

    E Crăciunul trist din fire?

    Bunii pier, răii trăiesc…

    Văd, aud și-mi amintesc.

    Rude și părinți iubiți

    S-au tot dus… și, sper, la sfinți,

    Dar, oricum, în locul lor,

    Pe Pământ e locul gol.

    Nimeni și nicicând, nu poate

    Locul lor să-l ia în fapte.

    Să te mângâie ca mama,

    Sau s-alunge tata teama.

    E Crăciun și, în cântare,

    În colinde-ncântătoare,

    Totul e iubire pură…

    Oare-n inimi?... doar din gură?

    Dar va trece ziua sfântă.

    Dragi umani s-or lua la trântă,

    Pentr-un post sau pentr-un ban,

    Pentr-un gard, sau poate-un lan.

    Și-or smulge din munți pâraie,

    Ca s-arunce-n ele zoaie,

    Și-or face în codru loc,

    De cuptoare pentru foc.

    Dar, oricum Crăciunul este.

    Ca simbol și ca poveste.

    Clipa-n care omenire

    Face pace cu Vecia.

  


  Credința bătrână

  
    -vina-

  

  
    Credința bătrână,

    schimbată la față,

    plânge-ncet, de milă;

    lumea-i ca turbată.

    În genunchi, în boxă,

    în zdrențe adusă,

    e batjocorită

    și în lanțuri pusă.

    Mii de ani, sau poate,

    și mai mult de-atâta,

    I-a-ndrumat pe oameni,

    cu vorba, sau bâta.

    Că au fost tot oameni ,

    cei ce-au încălcat

    precepte morale,

    asta au uitat.

  

  
    -Focul să o ardă

    și pe ea, ca cei

    ce-au pierit odată,

    când credeau în zei!

    -Corbii să-nsoțească

    cenușa-i în vânt!

    Să dispară-n strane

    urma vre-unui cânt!

    -Omul e-acum liber!

    Lumea nu e rea!

    Asta-i e menirea:

    să facă ce vrea!

    -Să nu mai invoce

    nimeni un precept

    că e imoral,

    sau că nu e drept!

    -Să facă ce poate,

    cel ce are cum,

    și să calce-n pace ,

    tot ce-i stă în drum!

    -Cel lovit, la rându-i,

    să lovească-n cel,

    care nu mai poate,

    să mai dea în el!

    -Cel ce are oase,

    să le roadă-n tihnă,

    cel ce flămânzește,

    să se-ntoarcă-n tină!

    -Și mai vrem, de mâine,

    sfânta Libertate,

    să fie sorbită

    de copii în lapte!

  

  
    Oamenii se-adună,

    ca la târg, în piață.

    Judecata-i scurtă:

    Ea e vinovată!

  


  Credința

  
    -sensuri-

  

  
    ”Credincios” poți fi în multe,

    Fără-a crede-n Cel-Iubit,

    Dar de-o faci, poți fii, desigur,

    Și, ca suflet, ”izbăvit”.

    Credincioase ”vieții simple”,

    Mamele, la piepturi, strâng

    Prunci micuți, chiar dacă-n taină,

    După ”libertate” plâng.

    Cu Credință, Libertatea,

    Au slujit-o strămoși mulți,

    Și-au murit, cu ea alături,

    Și iobagi, și oameni culți.

    Cu Credință, mănăstirea,

    Cu un trup de Ană-n ea,

    A zidit-o un Manole,

    Ce, mai mult ca toți, ”vedea”.

    În Credință, oameni sinceri

    Au sperat că vor găsi,

    Viitorul de lumină,

    Și Lumina-n plină zi.

    Idealuri scumpe-n fapte,

    Cu Credință-au impregnat,

    Pentru-a da o șansă vieții,

    Cerul, de nu-i ”ocupat”...

  


  Doamne, ne rugăm la Tine

  
    Doamne, ne rugăm la Tine, speriați că nu credem

    Decât vorbe arse-n fapte, și orbim, și nu vedem.

  

  
    Doamne, ne rugăm la Tine, de-ndoială chinuiți,

    Că Ți-ai părăsit copiii, plânși de viață și răniți.

  

  
    Doamne, ne rugăm la Tine, când prea rar, când prea grăbiți,

    Să trăim de azi pe mâine, să-ngropăm păprinți pieriți.

  

  
    Doamne, ne rugăm la Tine, obosiți și resemnați,

    Că sunt răstigniți din fașă, prunci de moarte însemnați.

  

  
    Doamne, ne rugăm la Tine, de speranță însetați,

    Că în noi trăiește Fiul, chiar de suntem vinovați.

  

  
    Doamne, ne rugăm la Tine, și la bine și la rău,

    Căci Te-așteaptă fiecare, cu iubire-n colțul său.

  


  Ea, Mamă

  
    -lacrima amară-

  

  
    Cu chipul luminat,

    de flacăra trăirii,

    privind la pruncul,

    ce în brațe îl ținea,

    lăsând să-i curgă-n suflet,

    lacrima amară,

    în jurul Ei, speranță,

    și viață, răspândea.

  

  
    Destinul Ei, și-al Lui,

    ca o ființă sfântă,

    nu-i permitea să plângă,

    în hohote de mamă,

    pe Cel născut să moară,

    în chinuri, fără de teamă,

    și nici, zâmbind forțat,

    umană, să și geamă.

  

  
    În ochi de prunc,

    o întrebare nerostită,

    răspuns dorea:

    De ce e fericirea chin?

    Căci El simțea,

    cum inima-i,

    în piept se zbate,

    deși Ea emana,

    doar dragoste... din plin.

  

  
    *

  


  Iarna pruncilor

  
    Gerul mușcă greu și crunt

    Și din piatră și din lemn.

    Geme bradul în strânsoare,

    Dar rămâne drept și demn.

    De nămeți, zdrobite case,

    Se sufocă-n fumul dens,

    Ce din coș nu vrea să iasă,

    Presimțind că n-are sens.

    De căldură nici că-i vorba,

    Dincolo de soba grea,

    Când pe lemn, muiat de viscol,

    Flacăra nu vrea să stea.

    Pe pereți lumina oarbă

    Varsă umbre-n lung suspin,

    Lumânarea e pe ducă,

    Frigu-n oase e venin.

    Un bătrân își face cruce,

    Mormăind ceva de sfinți.

    Un nepot, uitat de mamă,

    Se gândește la părinți.

    L-a lăsat de-un an jumate

    Și-a plecat cu altu-n sat.

    Șase ani face la vară...

    Tată n-a avut vre-o-dat.

    Vuietul de-afară crește...

    Cel din inimă la fel.

    Unu-ngheață răsuflarea,

    Altul sufletul din el.

  

  
    Pe poteca vieții-nscrisă

    Printre ghețuri, printre stânci,

    Se aude-n miez de iarnă,

    Scâncet stins: se nasc alți prunci.

  


  Iubiți părinți

  
    De-aș putea prin Timp să merg,

    La plimbare, sau în goană,

    M-aș întoarece înapoi,

    Când aveam o mamă.

  

  
    De-aș putea să-i văd în viață

    Pe toți cei ce i-am iubit,

    Aș rămâne prizonierul,

    Timpului cu ei trăit.

  

  
    De-aș putea să-mi uit trecutul

    Și cu bune și cu rele,

    L-aș înlocui cu totul,

    Doar cu chipul mamei mele.

  

  
    Dac-aș vrea să cer iertare,

    Pentru tot ce n-am făcut,

    Tot părinții-ar fi cei care,

    M-ar scuza, că n-am putut.

  

  
    Dacă aș putea copiii

    Să îi cresc ca oameni sfinți,

    Ar trăi o nouă viață

    Și iubiții mei părinți.

  


  Lăcașul din noi

  
    Undeva...aicea... poate chiar în noi,

    S-a zidit Lăcașul, cu pereții goi.

    Ca o viață nouă, sau ca moarte poate,

    El este lumina, închisă în carte.

    Slovele de fapte, sau de renunțări,

    Fulgeră în noapte, sau dispar în zări.

    Chipuri prea-iubite, sau uitate iar,

    Zâmbesc în icoane, sau se sting în jar.

    Turle de speranțe, într-o lume sumbră,

    Neagă resemnarea, sau se-ngroapă-n umbră.

    Bolți de duioșie, ce simțirea fură,

    Protejează pruncul, răstignit cu ură.

    Liber e oricine, să aducă-n el,

    Ce-i frumos în viață, sau ce e mișel.

    Poate să invite, amintiri de sfinți,

    Sau cheflii de-o seamă, ce scrâșnesc din dinți.

    Nu-l oprește nimeni, să picteze flori,

    Sau să lase pete, pline de fiori.

    Lespezi de morminte, poate să slăvească,

    Sau în piețe plate, să le arvunească.

    Crucea-o poate ține și în suflet doar,

    Sau o poate smulge, silnic, din altar.

  

  
    Admirând splendoarea, unui simplu pom,

    Mă-nfioară gândul: „Greu e să fii Om...”

  


  Lacrimi de lumină

  
    Lumânarea sacră,

    În altar e stinsă.

    Lumina se cerne,

    În zăbrele prinsă.

    Glasul rugăciunii,

    Cu și fără carte,

    Se aude-n strană,

    Ca un gong în noapte.

    Liniștea eternă,

    Ce din stei coboară,

    Înfioară inimi;

    Lacrimi sunt, de ceară.

    Strivite în ochii

    Stinși în nemurire,

    Parcă cer dreptate,

    Pentru „amăgire”.

    Calde ca durerea

    Mamei părăsite,

    Plâng neauzite,

    Vise răstignite.

    Lacrimi de lumină

    Cad peste icoane.

    În genunchi și Timpul,

    Strigă: De ce Doamne?!...

  

  
    E o mănăstire...

    Nu-i nimic mai mult.

    Lacrimi de lumină

    Cad din cer... de mult.

  


  Macul

  
    -soarta poetului-

  

  
    Pe izlazul ars de soare,

    ”Ruginit” în lung apus,

    Turme ”stafidite” umblă,

    Dup-un ”verde”, de mult ”dus”.

    Cai și vaci, și oi și capre,

    L-au ”bătut” astăzi în van;

    Ochii, pofticioși, se-ndreaptă,

    Înspre zare, spre un lan.

    Nici o șansă, e departe;

    Locul lor e doar aici.

    Rumegă fire uscate,

    Și o ”urmă” de urzici.

    Capete plecate, mute,

    Se întorc, pe seară-n sat.

    Poate mâine au o șansă;

    ”Câmpii”, cu speranță-i ”bat”.

    ...

    Cerul a aprins, în taină,

    Palida lumină-n zori.

    Pe imaș, ca o minune,

    Un ”puiuț” micuț, de flori.

    Singur, în pustiul vieții,

    Și-a cerut dreptul la viață,

    Și, în ”sângele” trăirii,

    S-a schimbat, ca El, la față.

    Cu petale-mbujorate,

    Ca obrajii de fecioară,

    Se oferă, pur, privirii,

    Neștiind cât o să-l doară.

    Curbe-n unduiri sublime,

    Echilibrul îl desfid,

    Și-n duioasa răsuflare,

    Simte-un sărut avid.

    E doar Boarea cea hoinară,

    Ce, cu lacul, a ”trăit”,

    Și acum, fără rușine,

    Macul scump, îl vrea iubit.

    El acceptă, se-nfioară,

    Și, mai mult, se înroșește,

    Ca o flacără nestinsă,

    Ce, în pasiuni trăiește.

    ...

    Mugete scurmă tăcerea

    Și se ”scurg”, în șir, din sat.

    De o hoardă hămesită,

    Praful, în copite-i luat.

    Pe imaș, și căutarea,

    Pare, iarăși, fără rost;

    Doar o vacă-i încântată:

    -Ce noroc, că prima-am fost!...

  


  Măicuța mea

  
    Măicuța mea cu ochii de lumină

    Ce ai văzut în om doar ce-i senin,

    Te văd îngenuncheată-n prag de seară,

    Sub candela ce pâlpâie-n suspin.

    Pe alții i-ai ”cuprins” în rugăciuni,

    Și le-ai dorit o viață demnă-n soare.

    De-au fost copii, de-au fost vecini,

    Tu i-ai iubit, cu-n suflet mare.

    Privești acum, de-acolo, de-unde ești,

    Cu-aceeași cuvioasă cumpătare,

    La dragi copii și sfinți nepoți;

    Și îi săruți, pe rând, pe fiecare.

    Sub nimbul veșniciei îți dorești,

    Să fie stirpea lor întreagă,

    Și-n umbra numelor de sfinți,

    O cale-n Cale să-ntrevadă.

    Tu ai crezut, ei mai puțin,

    Sau timp nu au avut să ”vadă”,

    Când viața-n haos i-a împins,

    și au ajuns un fel de ”pradă”.

    Prezentul i-a-nfierat cu slove aspre,

    Legate-n legi, dar și în fapte.

    Tardiv regretă timpul cât n-au stat

    Cu tine și cu Tatăl fără moarte.

    Măicuța mea, ca Maica Prea-curată,

    Te-ai osândit pe tine pentru noi,

    Cei rătăciți pe drumuri, prea devreme,

    Ce văd acum în jur pereții goi.

    Cu mâinile, din lutul suferinței,

    Vor modela, alături de zorzoane,

    Un trup de mamă, cu-n copil în brațe,

    Sau vor picta, în lacrimi, vii icoane.

    Cu ochi închiși, cu gândul dus,

    În focul cald al amintirii,

    O iau, treptat, de la-nceput,

    Căci altfel văd ”cu ochii firii”.

  


  Mame flori

  
    Plouă-n șoaptă, plouă-n pripă,

    Și-n șiroaiee grele.

    Plouă fără încetare,

    Ca-ntr-un joc de iele.

  

  
    Mângâiate în uitare

    Florile se pierd și plâng;

    Moartea nu le înspăimântă,

    Lacrimi în potire strâng.

  

  
    Trupuri fragede se-nclină

    În cucernice dorinți;

    Vor doar apă și lumină,

    Și n-au zei, nici sfinți

  

  
    Se oferă vinovate

    Că nu pot mai mult;

    Ochiul și simțirea-ncântă.

    Cu frumosul cult.

  

  
    Printre ele nu-i niciuna

    Să-și urască puii;

    Mor ”bătrânele”, ca mama,

    Ce-și iubește fiii.

  

  
    La nepoți le lasă ”locul”,

    Renunțând la soare;

    Ei doar vor... și chiar iau totul

    Și nu văd... cât ”doare”.

  


  Maria

  
    -vârsta trăirii-

  

  
    Mică floare în lumina

    Anilor ce trec tiptil,

    Rămâi pururea fidelă

    Inimii de pur copil,

    Ascultând ”vârsta trăirii”,

    Revărsată-n primăveri

    Ori de câte ori, în viață,

    Grijile, sau lungi tăceri,

    Or să-ncerce să-ți ascundă

    Zori așteptatei veri!

  

  
    Dragă nepoțică,

    -scrisoare deschisă-

  

  
    Timpul a trecut, iar anii

    S-au făcut, nouă, grăbiți,

    Dar i-ai ”savurat” alături

    De părinții tăi iubiți.

    Muzica ți-a fost o soră,

    Ce, la pieptul ei, te-a strâns,

    Ca să simți și duioșia,

    Unui vers, în cântec prins.

    Școala, lungă câteodată,

    Multe-n dar ți-a oferit,

    Căci, ce știi, nu cere hrană

    De băut, sau de-odihnit.

    Mintea-ți depășește vârsta,

    Și ca dat, și ca efort,

    Însă nu uita, ”palatul”

    E plăcut, dar nu-i un ”cort”.

    Nu în sensul de ”micime”,

    Ci de ”aer” și ”lumini”,

    Și de libertate pură,

    Ne-ntinată de minciuni.

    Nu călca-n picioare Clipa,

    Și nici orele, de poți,

    Și păzește-ți inocența,

    De ”tentacule” de hoți!

    Caracatița trăirii

    Te ”agață” zi de zi,

    Și te-”mbată” în ”plăcere”,

    Dar ”plătești”, orice, să știi.

    Degetul, în angrenajul

    Unui ”e-normal-așa”,

    Ți-l înșfacă, cu oferta:

    ”Ia, căci asta-i mai ceva!”

    Necesarul, cu ”mai-multe”,

    Se amestecă hain,

    Iar ”reproșul” de părinte,

    E hulit de-un ”bun-străin”.

    Plapuma, ne spun ”bătrânii”,

    Bună e, de stai sub ea,

    Dar de te întinzi ”afară”,

    Simți, acut, și partea rea.

    Că scoți mâna, sau piciorul,

    Ca să ”iei”, sau ca să ”dai”,

    Te vei ”arde”, căci, ”pomana”

    Nu e gratis, ci cu ”vai!”

    Fii ”ce ești”, oricând, oriunde,

    Și ”învață” cât mai mult,

    Și din carte, și din viață,

    Cu ”credința dreaptă” cult!

    Poți să crezi în multe lucruri

    Bune, căci și rele sunt,

    Dar părinții și iubirea,

    Să îți fie lucru sfânt!

    Am lăsat la urmă Totul,

    Ca Natură-n sensul Lui...

    Venereaz-o ca pe-o soră!

    ”Fii ei suntem!... să spui.

    Dar acum, ”bucură”-ți Clipa

    De copil, chiar ”nărăvaș”!

    Fii frumoasă și cu fapta,

    Căci, la chip, ești îngeraș!

    Strânge-n mâinile-ți plăpânde,

    Pentru mine-o floare, azi,

    Și păstrează-n amintire,

    Curtea, cu miros de brazi!

  

  
    La mulți ani! 19.04.2015

  


  Maria, regina cu un pui de om

  
    -Maria și Alex-

  

  
    De ziua ta, nepoată mică,

    Doar dulci cuvinte-ți dăruiesc,

    Dar, sensul lor, de îl vei ”prinde”,

    Vei fii surprinsă de firesc.

    Ai părul blond, ca raza fină

    Ce soarele-o revarsă-n zori,

    Și plete lungi, ce curg în valuri,

    Împodobite-ades cu flori.

    Din ochi căprui, înțelepciune

    Răzbate-n licăriri de foc.

    Ne minunam când, mică încă,

    Erai profundă-n simplul joc.

    Ca lujerul de floare, suplă,

    Te-ai înălțat în viață-n cânt;

    Este al mamei-primăvară

    Și-al timpului purtat de vânt.

    Candidă, ți-ai făcut și salbă

    Din zilele plăcutei veri,

    Când vraja scânteia în valuri

    Și te alinta în calde seri.

    Tăcerea vă era străină

    Când tu cu Alex vă-ntâlneați

    Și, alergând, ieduț și căprioară,

    Cam peste tot, tot scormoneați.

    Ascuns în trestia înaltă,

    Îl regăseai și vă-nghionteați,

    Și-n chiote de încântare,

    Și stratu-n lung îl străbăteați.

    Se mai strica, pe ici, pe colo,

    O floare-o roșie, un pom,

    Dar ce conta în fericirea

    ”Reginei cu un pui de om”...

  


  Maria

  
    -neastâmpărata nepoțică-

  

  
    Săturată să alerge,

    prin grădină și prin soare,

    doar cu-o floare, două, rupte

    și mâncate-n graba mare,

  

  
    se strecoară nevăzută,

    prin terasă, până sus,

    neținând seama de tata,

    obosit, pe gânduri dus.

  

  
    Ochii îi lucesc intens,

    cu sclipiri de interes...

    -Tata este ocupat.

    Ce-i pe-aicea de stricat?

  

  
    Sus pe masă cocoțată,

    printre cabluri, la PC,

    strânge monitoru-n brațe.

    –E cam mort. Unde-i pisi?

  

  
    Cu desene învățată,

    animate și color,

    răscolește-nverșunată...

    vrea motanul zburător.

  

  
    2008

  


  Mica Lumânare

  
    Îți doresc copile,

    Când citești vechi file,

    Să nu uiți, prin mine,

    Gustul cald de pâine.

  

  
    Vine-o zi în care

    Vezi, cu întristare,

    Mica lumânare,

    Cum se stinge, moare.

  

  
    E de pe mormântul

    Ce-l sfâșie vântul,

    Ce, un simplu scâncet,

    Îl transformă-n bocet.

  

  
    Mica lumânare

    Suferă, c-o doare,

    Să vadă, pierită,

    Ruda risipită.

  

  
    Lângă ea, un câine,

    Cu-o coajă de pâine,

    Fără nici o sapă,

    I-o-ntinde și-o-ngroapă.

  

  
    Nu mai pot a scrie.

    Lacrima învie.

    De ți-e dor de mine,

    Voi fi mâine-n tine.

    Mica Lumânare,

    Plină de-ndurare,

    Pâlpâie-n ”apus”,

    Pentr-un suflet dus.

  

  
    În ultimă șoaptă,

    Într-o limbă moartă,

    Ruga își înalță,

    Pentru a ta viață.

    (Pt. Alex și Tibi, tatăl lui)

    11.11.2014

  


  Ninge-n amintirtea vieții

  
    -prima zăpadă-

  

  
    Ninge-n pas șăgalnic, de damă-n plimbare;

    Vrei nu vrei, privirea, ți-oprești pe ”mișcare”.

    Ninge ca o vorbă, de timid iubit,

    Ce, de parteneră, psihic, e zdrobit.

    Ninge ca o șoaptă, de prunc mititel,

    Gângurind, cu poftă, la un sân rebel.

    Ninge cu lentoarea, binelui de ”sus”,

    Și a constatării că, ce-a fost, s-a dus.

    Ninge cu răbdarea, obositu-i neam,

    Ce așteaptă Moșul, cu Binele, -n geam.

    Ninge-n zboruri line, de fulgi răsfățați,

    Ca o mângâiere, pentru cei plecați.

    Ninge cu suspine, într-un geamăt mut,

    Ca o țară mică, dincolo de Prut.

    Ninge cu dreptatea, fulgilor la fel,

    Nu ca și umanul, alungat de El.

    Ninge a Vecie, pentru-o Clipă doar,

    Pentru o ”trăire”, mulțumită rar.

    Ninge-n fericirea, unui zbor divin,

    Căzând peste-o ”turmă”, cu spirit ”ovin”.

    Ninge-n rugă- pură, peste cei ca noi:

    -Lăsați vii copacii, chiar de-acuma-s goi!

    Ninge-abia a lene, lent doream să zic,

    Căci, de lenevie, n-am ce să mai zic.

    Ninge-a puritate, peste-un s/tat ”murdar”,

    Ce-și ”curăță” aleșii, de pofte, -n zadar.

    Ninge doar în ”jos”-uri, rareori în sus,

    Cu Dreptatea care, ”la vale” s-a dus.

    Ninge ca speranța, în vorba ”în vânt”,

    Ce piere ca neaua, topită-n pământ.

    Ninge cu regrete, tardive în dor,

    Ca și fulgii care, știu, când cad, că mor.

    Ninge-a alinare, mângâind ce-ating,

    Iar sclipiri de gheață, în inimi se sting.

    Ninge-a izbăvire, chiar în aprig vânt,

    Și-n cuvinte pure, pe rânced pământ.

    Ninge cu decență, cu iubire chiar;

    Lăcrimă e fulgul, pe obraz, fugar.

    Ninge-a dor de ducă, cu mintea hai-hui,

    Într-o altă țară, fără pofte-n cui.

    Ninge a știință: apă, aburi, nori,

    Amintind de gerul, din casă, în zori.

    Ninge-a stat degeaba, doar ca să privești,

    Și, l-așa plăcere, nu te-mpotrivești.

    Ninge cu rețineri, de om chibzuit,

    Ce ”vede” minciuna, ca pe-un ”bâzâit”.

    Ninge-a rătăcire, la răscruci de vânt,

    Peste-u neam, cu doina, imnul cel mai sfânt.

    Ninge-a amăgire, pentru lumi mai pure,

    Dar albul dispare și n-au timp să-l fure.

    Ninge pe-a lor cale, drept, de sus în jos;

    Nu se-”nvârt” ca omul, după ”zahăr tos”.

    Ninge în neștire, ca de-o lege nouă,

    Pregătită-n taină, ce ne ”rupe”-n două.

    Ninge, tot mai ninge; ies, renunț la foc.

    Mic nebun, probabil, cu fulgii mă joc.

    Ninge cu finețe; tac, nimic nu zic.

    Sufletul se simte, răvășit un pic.

    (în amintirea copilăriei...a părinților... și nu numai)

  


  O mamă

  
    Și-a iubit copiii.

    Mult? Puțin? Nu știu.

    A plecat la lucru.

    Umblă prin pustiu.

  

  
    N-a găsit iubire.

    Nimic nu a strâns.

    Viața? Amintirea?

    Hohote de plans.

  

  
    La piept strange-o poză.

    Suflet zbuciumat.

    Lacrima se zbate.

    Cuget încărcat.

  

  
    Ochii își ridică.

    Se preschimbă-n chip.

    O privesc în taină.

    Chiar zâmbește. Țip.

  

  
    Nimeni nu aude.

    Foșnete de bani.

    Sclavii se înclină.

    O vară? Mulți ani?

  

  
    Timpul trece-n ropot;

    Pașii, doar târșiți.

    E blestemul sorții?

    Se roagă spășiți.

    Vin scrisori de-acasă.

    Hârtii de valoare.

    Palidele fețe

    Prind puțin culoare.

  

  
    -Este bine mamă.

    Tata e plecat.

    Muncește cu ziua.

    Timpul e stricat.

  

  
    -Vino de se poate!

    Prea mult te dorim

    Vom mânca cu grijă.

    Ce n-avem, sărim.

  

  
    N-am văzut misiva.

    Poate-așa a fost.

    O femeie-mamă.

    Nu-și găsește rost.

  

  
    Umbra, reflectată

    În vitine pline, (largi)

    Șchioapătă spre gară,

    Cu gândul la… mâine. (dragi)

  


  O Mănăstire

  
    -la modă-

  

  
    Sfântă zi de sărbătoare.

    Clopotu-i pe jale pus.

    Pași grăbiți zdrobesc o floare;

    Ochii tot umblau pe sus.

    Mănăstirea se înalță

    Pe un plai înmiresmat.

    Râul plânge, în surdină,

    Pe un prund îndurerat.

    Dale mari, străvechi, de piatră,

    O alee încropesc.

    Rase sunt de nerăbdarea

    Pașilor ce o strivesc.

    Zidurile-nsângerate

    De al nepăsării foc,

    În genunchi stau pe sub turla

    Ce sfințește-n cruce-un loc.

    Palizi sfinți, pierduți în umbra

    Timpului nerăbdător,

    Iartă-n gesturi consacrate

    Un urmaș nepăsător.

    Din culori s-a scurs lumina.

    Vremuri reci le-u dezbinat.

    Siluete-n pale forme,

    Par s-acuze-un Timp-stricat.

    Oameni simplii vin… se roagă.

    Vin și-avuți… umblând hai-hui.

    Au trecut pe-aici… e moda,

    Și Credința-n piept… s-o pui.

  


  Oare și voi copii

  
    Oare, ce s-ar întâmpla,

    Dacă ne-am mai naște ”oameni”,

    Cam așa, ca Dumnezeu,

    Că doar suntem „semeni”?

  

  
    Oare-am îndrăznii, în mame,

    Să lovim cu nepăsare,

    Și, uitându-le-n morminte,

    Să ne transformăm în fiare?

  

  
    Oare-am mai zdrobii Pământul

    Pentru-o groază de nevoi,

    Sau l-am face o grădină,

    Pentru mici urmași, ca voi?

  


  Oaza de speranță

  
    -mănăstirea de maici Rogozu-

  

  
    Mănăstirea, ”poartă”-n Cerul

    Ce se simte-un pic ”trădat”,

    E deschisă pentru omul,

    Ce, credinței, s-a ”predat”.

    Ca o oază de iubire,

    Ca o punte către El,

    Ea e firul de speranță,

    Pentru cei, cu noi, la fel.

    Într-o casă-”mpodobită”,

    Doar cu inimi de femei,

    Domnu-și află ”împlinirea”,

    Chiar de-s anii lungi și grei.

    Maicile preiau ”cuvântul”

    Rugilor celor ”deschiși”

    La speranța-n altă viață,

    Chiar și de nevoi ”închiși”.

  

  
    Este vară și-a-nflorit,

    Roz, rogozu-n mal de lac;

    Râul mic, cu-același nume,

    Mângâie pietre ce tac.

    Apa vine, vede, trece,

    Printre brazi și pe sub nuci,

    Lăsând piatra cea ”străbună”,

    Și în ziduri, și în cruci.

    Într-o vreme ”tulburată”

    De dușmanii migratori,

    Domnu-a pus Vecia-n glie,

    Pentr-un neam de muritori.

    Basarab Matei e ”sfântul”,

    Ce-n Poiana Rusului,

    A-nălțat un schit din lemnul,

    Luat din viața ”fratelui”.

    Căci așa a fost, de veacuri,

    Codrul drag pentru români,

    Chiar și-n anii de bejenii,

    Când fugeau, robi, de stăpâni.

    Crucea-a fost o ”temelie”

    Pentru țara de români,

    Ce-nfruntau cu vitejie,

    ”Roiurile” de păgâni.

    Vremea a trecut și ciuma,

    A ”ucis” schitul prin foc,

    Dar n-a reușit să smulgă,

    ”Rădăcini de neam”, din loc.

    După ani, din glia sfântă,

    O biserică-a ”crescut”,

    Dintr-un ”fir de veșnicie”,

    Ce venea dinspre trecut.

    Ca o ironie-a soartei,

    Un boier, Robescu-a fost,

    Cel ce a-nălța-o-n ceruri,

    Doar din piatră-n sfântul rost.

  

  
    Ca Ioan Botezătorul,

    Hramul sfânt ea l-a primit;

    După râu, și lac, și oameni,

    Ea, Rogozu, s-a numit.

    Zeci, și sute de măicuțe,

    Au sfințit locul divin,

    Și prin rugi, dar și prin fapte,

    Cu un cuget pur, senin.

    Într-o ”febră” comunistă,

    Declarat, sec, ”fără rost”,

    S-a închis, ani lungi, lăcașul,

    Dintr-o ”vrere” de om prost.

    N-a ținut cont că-n credință,

    ”Vremea” nu e un dușman,

    Și nu ține cu ”uitarea”,

    La românul cel sărman.

  

  
    Redeschisă-n voia Celui,

    Ce ne pune la-ncercare,

    Astăzi, toaca, iar ne cheamă,

    La-mpăcare... și iertare.

    Credincioși din tot ținutul,

    Buzoieni și râmniceni,

    Unii cu origini slave,

    Mâna-și dau, cu cei vrânceni.

    Dar mai vin și ”trecătorii”,

    Ce bifează alt ”văzut”,

    ”Pelegrini”, ce-n bani și pofte,

    Nu și-n cruce, au ”crezut”.

    Unul ”crede” că... ”nu strică”,

    Să se-nchine... la ”pozat”,

    Altul că... ”dar... totuși... poate”...

    Dă din mână-apoi, blazat.

    Nu ”lipsesc” nici ”guralivii”,

    Care râd, când ”dau o tură”,

    Pe la cel ce trist se roagă,

    Din plin suflet, nu doar gură.

  

  
    ”Iartă-i Doamne!”... parcă-ar spune,

    Un simplu bătrân umil,

    Ce-a intrat, s-asculte slujba,

    De mână, cu un copil...

  


  Părinți

  
    -în noaptea amintirii-

  

  
    Ce n-aș da, să pot uitarea

    S-o ridic la rang de zeu

    Și, în noaptea amintirii,

    Să zâmbesc apoi mereu.

  

  
    Să îmi știu părinți-n viață,

    Chiar uitând că au murit,

    Și să cred că, nu departe,

    Ne vașteaptă-n loc sfințit,

  

  
    Să își vadă azi nepotul,

    Ce-a crescut fără a ști.

    Să-I ridice-n brațe-n lacrimi,

    Și să-ntrebe: Când mai vi?

  


  Ploaia-n suflet

  
    Lîng-o râpă, aruncată,

    Pe o coastă rea de deal,

    Se agață, înnegrită,

    De ani lungi de ploi și ger,

    O căsuță, răsucită

    Și de patimi frământată,

    În durerile nestinse,

    Tremurând în îngustimea,

    Gândurilor necuprinse,

    Lăsând loc, pentru vecie,

    Dorurilor ne-mplinite,

    Îngropate în privirea

    Grea, de lacrimi reci strivite,

    Ce se uită lung în zare.

    Mă opresc și-ntreb o dată:

    -Ce faci maica mea bătrână?

    Ochii tulburi se opresc

    Sus în tindă, nu-n țărână

    Și se duc...în sus...spre deal,

    Trec de valea-npădurită,

    Zăbovesc în vaiet trudnic,

    Pe drumeagul șerpuit,

    Ce răsare și dispare,

    Sfârtecat în asfințit.

    -Mă uit lung...răspunde dânsa.

    Glasu-i trist, vorbirea seacă,

    În durerea-i de o viață.

    Nu-nțeleg ce vrea să spună

    Și-l întreb atunci pe Moșul,

    Cel cu cap plecat de vreme,

    Ce-a muncit să-și afle rostul.

    -Ești străin pe valea asta.

    Auzi-i de tine-n iarnă.

    Ai venit pe frig și zloată

    Cu nepouimi-o Vasile.

    Grea povară-i viața noastră.

    Nu ne plângem de nevoi.

    Ele vin și trec și lasă,

    Altele în urma lor.

    Dar speranța ni-i deșartă,

    Că avem un fiu și noi...

    Tace. Nu vrea să vorbească?

    -El acum e la oraș...

    Prunu-n curte s-a uscat...

    Trece rar pe-aici, cu soața...

    -E noroi, nu-l trage ața.

    -N-au copii...

    -E viața scumpă...

    -N-am nepoți să-i văd pe luncă.

    Alți copii ce-avui... se dusă...

    Șase-au fost pe după ușă...

    Tace iar, pe gânduri dus.

    Picură din cer, de sus.

  

  
    Zile multe are anul,

    Orele prin zi se cern,

    Iar în ore zac minute,

    Ce lungi clipe ne aștern.

  

  
    -Mă uit lung...încheie dânsul

    Și își șterge, fără glas,

    Licărul de apă fină...

    Ploaia-stat; el a rămas.

    Tace iar și iar de sus,

    Picură pentru cel dus.

    -Mulțam moșule îi zic

    Și, cu ghetele în tină,

    Mă retrag înspre grădină...

    Plouă-n suflet...

    N-o să vină.

    06.09.89

  


  Plugușorul copiilor

  
    Bună seara oameni buni,

    Noi suntem copii vecini,

    Ce-am venit să colindăm,

    Pe la case să urăm,

    Că mai credem încă-n voi,

    Că ne umpleți sacii goi,

    Ce sperăm că ne veți „da”,

    Nu în drum ne veți lăsa,

    C-am venit cu suflet plin,

    De iubire, nu venin,

    Căci suntem copii micuți,

    La multe nepricepuți,

    Ce uităm ce-am îceput,

    Pentr-un zâmbet și-un sărut,

    Ce simțim și-n gând durere,

    Când cei dragi plâng în tăcere,

    Cu speranța să primim,

    De la voi, cam ce dorim,

    Câțiva lei, pentru bomboane

    Și-un covrig, mic, pentru foame.

  

  
    Pentru asta vă urăm

    Și din bice-acuma dăm,

    S-aveți parte de bucate

    Și mai dulci, dar și sărate,

    Să puteți mânca ce vreți,

    De la porc pân-la bureți,

    Și să beți orice doriți,

    Viața plină s-o trăiți.

    Să umblați ușor, ca vântul,

    Și să „bateți” tot Pământul,

    Și să râdeți, să glumiți,

    Cu copii și cu părinți,

    Iar în zi de sărbătoare,

    Să-i cinstiți cu-o sărutare,

    Căci iubirea-i mai presus

    De orice, ca Cel de Sus.

    Iar de-o fi să nu ne dați,

    N-om pleca chiar supărați,

    C-am văzut că ați zâmbit,

    Și-n final am reușit,

    Să vă facem să uitați,

    De nevoi și răi turbați,

    Și că v-ați văzut în noi,

    Cum erați copii și voi,

    Și sperați, că-i cu putință,

    Să-nvie Buna-Credință,

    La mulți ani cu bucurie,

    Domnu-n viață să vă ție,

    Și să ne vedem la Anu,

    Căci, oricum, e bun și banu!...

  


  Porți închise

  
    -seara de Crăciun-

  

  
    Ce sunet plăcut... Răsună colinde...

    În seara de vis, vii glasuri plăpînde.

    Nămeții străbat copiii grămadă.

    Iau gerul în rîs, se-mping ca să cadă.

    Lumina din ochi vîltoare-i și vuiet.

    Căldura din glas le vine din suflet.

    La poarta de fier se-opresc dintr-odată.

    Îi doare cînd văd, că-i iar încuiată.

    Un bulgăr de nea, zvîrlit în chemare,

    Se-aude dogit; e doar răzbunare.

    Să cînte încep cu toții în stradă,

    Și pleacă apoi, cu chef iar de sfadă.

    Florile dalbe, cunune micuțe,

    Renasc iar și iar, din nea, în steluțe.

  

  
    Tăcerea, tîrziu, în urmă se lasă.

    Un cîine flămînd se-ntoarce acasă.

  


  Privește Copile!

  
    Privește în zare Copile!

    E mult? E puțin? Vei vedea!

    Azi Lumea se schimbă în bine.

    Mai mult? Mai puțin? Vei afla!

    Privește în tine Copile!

    Mai mult pentru sufletul tău,

    Iubirii închină-i o cruce,

    Să ardă la bine și rău.

    Privește în Ceruri Copile!

    Puțin nu-i prea mult ca să crezi,

    Și toarnă-n Clepsidra speranței,

    Ce ai... și ce poți... și ce pierzi.

    Privește în Oameni Copile!

    E mult? E puțin? Nu vei ști.

    Durerea în cerga tăcerii,

    E noapte acută și-n zi.

    Privește în floare Copile!

    E mult prea puțin din duios.

    Și râzi de-ncântare-n petale.

    Nu plânge!

    Ea moare...

    Dar moare frumos.

  


  Rugă

  
    Doamne iartă-i pe părinții

    ce-și îngroapă fiii,

    când se plâng că nu e drept,

    că le mor copiii.

    Ai avut și Tu un Fiu,

    nenăscut de tine;

    Ana sfântă l-a crescut,

    în respect de bine.

    L-ai pierdut și-ai suferit,

    ca un Tată-n ceruri;

    Mama-n tină l-a jelit,

    sfârtecată-n doruri.

  

  
    Când îl pierzi pe cel iubit,

    restul nu contează.

    Totul e un lung sfârșit;

    mintea se blochează.

    Iartă-i Doamne pe părinți,

    când își duc la groapă,

    cel mai mic dintre copii;

    și atunci și după.

    Iartă-i Doamne pe părinți

    și pe noi, asemeni.

    ei, că-ndură ca și sfinți;

    noi, că suntem oameni.

  


  Se nasc copii…

  
    Uită-Te în juru-Ți Doamne,

    Dacă poți să vii,

    Ca să vezi cum pune Omul,

    Gratii la Copii!

    Mame-nchise-n ziua sfântă

    A Nașterii-Vii,

    Râd, cu ochi-n lacrimi crude,

    La plăpânzi copii.

    De ce ei, micuții, Doamne,

    Să fie proscriși,

    Doar că s-au născut în fiare,

    Ca umani învinși?

    Câți, în viață, nu le-or spune:

    -Sunteți blestemați!

    V-ați născut în pușcărie

    Stigmați, înfierați!

    De ce mame-n libertate

    Să nască nu pot?

    Vina poate fi plătită

    Fără lanț, socot.

    Când, prin naștere, păcatul,

    Lovește-n copii,

    Clopotele bat, se pare,

    Pentru toți cei vii.

    *

    Zâmbesc la fiare-n închisori,

    Copii născuți în ”ură”

    Și nu-nțeleg chinul acut,

    Ce mamele îndură.

    Și câini-n libertate sapă

    O groapă, unde nasc căței.

    E oare omul mai presus, în faptă,

    De El, de-Allah, de-alți Dumnezei?...

  


  Te roagă Părinte

  
    Te roagă Părinte-n chilii vechi-uitate,

    Și pentru o boare de vânt-libertate.

    Și-aprinde cu mintea-ți un stâlp de dreptate,

    În bezna uitării din noi, vinovate!

    Te roagă în straie slăvite de fapte,

    Chiar rupte pe poale, de ani și de noapte,

    Iar crucea de jale, umil, cu dreptate,

    Sfințește-o-n poporul, ce-o poartă în spate!

    Te roagă la Domnul uitat, din păcate,

    De gloata flămândă de vin, nu de lapte,

    Și lasă iertarea, din slove de carte,

    Să-nvie iar mila în om, până-n moarte!

    Te roagă în voie, ferit de păcate,

    Să fie Lumină și-n Case ”pătate”,

    Și lasă să ardă o candelă-n noapte,

    Simbol de Speranță, că poate... se poate!

  


  Timpul și Copilul

  
    Privește Copile clepsidra

    Ce Timpu-l gonește din loc,

    Și lasă-l să plece, ca prostul,

    Sau ia-l, dacă vrei, tu la joc!

    Arată-i că viața-i frumoasă,

    Iar tu, să urăști, nici nu știi,

    Și cere-i, de vrea să renască,

    Să șteargă-n trecut, poate-o zi!

    Alege, de vrei, ora-n care,

    Plecat-a Bunicul spre ”sus”,

    Când el, poate-n voia divină,

    I-a rupt, ața vieții, pe fus!

    Să-l cerți, nu e bine micuțe,

    Căci, singur cu el, mult vei fi!

    Iubindu-l, să-l faci să întoarcă

    Clepsidra, odată, la fel, într-o zi!

    De vrea să se-ascundă la tine,

    Primește-l cu suflet curat!

    Nu spune la alții, Copile,

    Că Timpul hoinar, l-ai furat!

    Tu lasă-l să doarmă cât poate,

    Și somnu-i veghează, de vrei!

    Închide și yala la ușă!

    Clepsidra-i, ferește-o, de ”ei”!...

    (pt. Alex, la patru ani și jumătate)

  


  Un tată

  
    În veșmânt de asfințit,

    Într-un loc, pe veci sfințit,

    Se înalță, din durere,

    Turla-naltă în tăcere.

    Clopotul, îngândurat,

    E deodată tulburat

    De un geamăt lung, plăpând,

    Scos de-un om rănit și-n gând.

    Nu-și blestemă soarta rea,

    Nici povara vieții, grea,

    Ci se roagă-împietrit,

    Pentru un copil pierit.

    Căci doar unul a avut.

    l-a iubit; cât s-a zbătut.

    Mama lui s-a-nstrăinat;

    A plecat și i-a lăsat.

    Casa-n margine de crâng,

    Unde-n ger, copacii plâng,

    Satul mic, îndepărtat,

    Nu i-au dat, prea mult, vreodat.

    A iertat-o și-a crescut

    Pruncul mic, cum a putut.

    Dar, mai ieri, grăbit, la fel,

    A plecat, ca ea, și el.

    Singur, trist și părăsit,

    Doar de codrul drag iubit,

    Bate drumul lung spre schit,

    Cu un suflet istovit.

    Brusc, durerile-l străpung.

    Brazii, cu rășină plâng.

    Geamătul e-năbușit.

    Sus în Cer, bine-i primit.

  


  Vatra vremurilor viitoare

  
    Clepsidra neamului

  

  
    Vatra vremurilor viitoare

    -neamurile și credința-

  

  
    Ca un fluviu ce, în mare,

    Se aruncă-ncrezător,

    Neamul, cu strămoși-izvoare,

    Revărsat e în popor.

    Scuturând ”praful”, ce Timpul,

    Peste amintiri l-a pus,

    Scrise, sau ”săpate”-n minte,

    În ”cuvinte”-acum le-am ”spus”.

    Oameni, fapte, locuri sfinte,

    Vechi vestigii-n ”timpuri-noi”,

    Și cu sufletul ”privite”,

    Fac, din mulți români, eroi.

    Nu în sens de vitejie,

    Chiar de unii sunt pe drept,

    Ci de lacrimă-n sudoare,

    Vărsată, pe prunci, la piept.

    Au trăit vremuri în care

    Apele s-au înroșit,

    Iară ei, retrași în munte,

    Scurmau pietre la prășit.

    S-au întors la vechea vatră,

    De sub case în cenușă,

    Și au redeschis, prin trudă,

    Pentru-ai lor urmași, o ”ușă”.

    În ”credința” că ”se poate”

    Și, apoi, cu cea în El,

    Și-au sacrificat des viața,

    Pentr-un ”mâine”, pentr-un țel.

    Întrucât, astăzi, ”trecutu”-i

    Pus sub ”crucea viului”,

    Încercăm să îi dăm ”viață”,

    În ”Clepsidra neamului”.

    E o simplă ”za” în ”lanțul”

    Ce-a ”legat” români de glie,

    Sau, de ce nu, cel cu care,

    S-au legat, ei, de Vecie.

    Ca pe-o mare, în furtuna,

    Veacurilor trecătoare,

    El s-a ancorat de vatra

    ”Vremurilor viitoare”.

    De strămoși, numai de bine;

    Au stră-stră-nepoții mari.

    Oare noi, ce-om avea ”mâine”?

    Demografic, suntem ”rari”.

    Strămoși

  

  
    În curbura Munților,

    Munților Buzăului,

    Pe văi ”dulci” ce înconjoară

    Culmea Penteleului,

    În comune-organizate,

    Și în sate răsfirate,

    Și-au găsit, strămoșii noștri,

    Loc de viață... și de moarte.

    La origini, nu se știe,

    Câte granițe au fost,

    Risipite-n timp de ”hoarde”,

    Ca și astăzi, fără rost.

    Pârjolind sate în cale,

    Călăreți cu casa-n spate,

    Obturau cu fumul Cerul,

    Și făceau, din ziuă, noapte.

    Unii au trecut ca apa,

    Peste pietrele din râu,

    Alți au ”cules” și viața,

    Cu semințele de grâu.

    La Carpați, mulți cai sălbatici,

    Brusc, s-au poticnit din mers,

    Iară Timpul, Vântul, Apa,

    Urmele de oase-au șters.

    Ca și viața, apa dulce,

    De izvor, s-a limpezit,

    Și, din codrii-o lume nouă,

    A scos ”lemnul putrezit”.

    A urmat o vreme-n care,

    Mari imperii s-au extins,

    Punând lespedea de piatră,

    Pe poporu-n lanțuri prins.

    Ce-a rămas, e ce se vede,

    Granițe fixate-n ”fier”,

    Cu o sabie, sau plumbul,

    ”Oferit” celor ce pier.

    De pe-atunci, văzându-și țelul,

    Ca pe-o viață, neamul meu,

    Ca români, a urmat ”calea”,

    De la zei, la Dumnezeu.

    Prin bunici, ne știm strămoșii

    Și, puțin, din chinul lor,

    Căci, în ”focurile urii”,

    Și-amintiri-vestigii ”mor”.

    Ce-a fost scris, poate, odată,

    A ținut aprins un foc,

    Și o cruce-a fost furată,

    Lăsând, alt mormânt, în loc.

    Multe amintiri perene,

    An de an, prin grai păstrate,

    S-au pierdut... e legea firii.

    Și uitarea-și face ”parte”.

    Certă însă e Credința,

    Ce-am simțit-o la bunici,

    Când îl venerau pe Domnul,

    Și ne luau cu ei, de mici.

    În părinți am regăsit-o;

    Nimeni nu-i născut cu ea.

    Logica ne spune sincer:

    E a celui ce Îl vrea.

  

  
    Neamul

  

  
    Și-n Polonia, Rogosky

    ”Sună” ca străbunii mei;

    Poate au venit de-acolo,

    Poate s-au dus ”ei” la ei.

    Tracii ocupau, pe vremuri,

    Zone-ntinse-n Nord de daci;

    Neamuri multe-au ”strâns”, în lupte,

    Și în piept, culori de maci.

    Huni, avari, gepizi și alții,

    I-obligau să-și stingă vatra,

    Și să se retragă-n munte,

    În Carpați, ca și în Tatra.

    Mai târziu, ”hoarde-imperii”,

    Au venit în ”plină ură”,

    Și au ”strămutat” românii,

    Sau le-au pus țărâna-n gură.

    La ”necazuri”, nu-un ”anume”,

    Ci un sat întreg pleca,

    În bejenie ”silită”,

    Ca să aibă ce mânca.

    Nu cunoaștem începutul;

    Știm că ”moșii”-au ”viețuit”

    Și la sud de Maramureș,

    În Regat când au venit...

    ...

    Ca exemplu-o paranteză:

    România... stat de daci...

    Sarmisegetuza... pietre...

    Și inscripții?... De ce taci?...

    Astăzi, vechile ruine,

    Nu mai au ”cuvânt de spus”;

    Pietre lise-n temelie

    Și în ziduri... totul ”dus”.

    ”Trans-silva-nia”... ”Erdoely”...

    Un imperiu... Vrea... și ia.

    Șiruri, șiruri de căruțe

    Ne-au ”cărat” istoria.

    Nu voi judeca trecutul,

    Dar, să-l știm, cert, se impune,

    Căci, de noi suntem ”stejarul”,

    El, în ”rădăcini”, ne ține.

    Frunze verzi, pe rămurele,

    ”Încropim” un trunchi-popor,

    Chiar cu ”uscături” ce, astăzi,

    Se ”vând” ca(,) ”cozi de topor”.

    Să nu-i acuzăm pe alții,

    Dar, să știm cine am fost!

    De vrem ”pasul” înainte,

    ”Fest”, trecutul are rost...

  

  
    Părinți

  

  
    Urlători, Pleșcoi și Berca,

    Iar, pe văi, și-alte comune,

    Ne-au ”zidit” neamu-n curbura

    Munților cu-n vechi renume.

    Pe un ”cea uși ist”, un nume,

    ”Urlători”, l-a ”șifonat”;

    Prea ”suna” a ”cârcoteală”;

    Valea Nucului-i de-odat.

    De acolo e tăticu.

    Mama, mai dinspre câmpie;

    Maxenu, comună veche,

    Cu porumb, dar și cu vie.

    Când a fost să o pețească,

    Călare s-au dus la șes;

    Militar de carieră,

    Soarta l-a ”plimbat” cam des.

    A plecat pe front, cu mama,

    Cu Octav însărcinată;

    A luptat pentru o ”Axă”

    Și s-a-ntors cu rușii-odată.

    Cu armata, iar română,

    Au reîntregit o ”vatră”;

    Au luptat și pentru alții,

    Ajungând până în Tatra.

    Câte a văzut, de milă,

    N-a dorit să povestească;

    Bruma de copilărie,

    Nu a vrut să ne-o-”năcrească”.

    Asta mai târziu, desigur,

    Dar, prin ”patrușcinci”, a spus;

    L-a întâmpinat mămica,

    Cu fratele-n brațe dus.

    Nemții, rușii, morți și crime,

    Prizonieri și deportați;

    Tineri schilodiți pe viață

    Și copii fără de tați.

    Nu doresc, să scriu acuma,

    Ce-am aflat, dar n-am trăit;

    Câte sacrificii, însă,

    Au făcut... cât ne-au iubit...

  

  
    *

  


  Zidiți în cruce

  
    -sihaștrii străbuni-

  

  
    Vreau să scriu de flori,

    De Cer, de culori,

    Și de frumuseți,

    Și de oameni ”beți”

    Doar de fericire,

    Sfinți și în privire,

    Cu gânduri curate,

    Iubitori de carte,

    Blânzi și în gândire,

    Sinceri în simțire,

    Cu inimi de aur,

    Și nimburi de laur.

  

  
    I-am tot căutat,

    Greu de ei am dat,

    Dar i-am întâlnit,

    Cu un gând smerit,

    Rătăciți prin lume,

    Mielușei în turme,

    Sfinți retrași pe munte,

    În grote cărunte,

    Ce le-au fost și casă,

    Și altar, și masă,

    Sihaștrii smeriți,

    Cu Duh ”primeniți”,

    Nu în sens de straie,

    Ci de ”har”, în ”ploaie”,

    Ca un ”foc” în ger,

    Pe Calea spre Cer,

    Cu ”trăirea-spin”,

    Dar cu suflet ”plin”,

    Ce-au crezut în El,

    Și în Fiul-”Miel”,

    Ce-au preluat ”cununa”,

